Yann II Orsini

thumb
Yann II Orsini (Giovanni II Orsini en italianeg ; Ἰωάννης Κομνηνός Δούκας, Iōannēs Komnēnos Doukas e gresianeg), a oa Despot Epiros eus 1323 betek e varv koulz ha Kont Kefalonia etre 1323 ha 1324.

Buhezskrid
Yann II Orsini a oa mab da gont Yann  Orsini, kont Kefalonia ha da Vari (merc'h da Nikephoros  Doukas). E vreur henañ, Nikolaz Orsini e-unan a zeuas da vezañ despot Epiros eus 1318 da 1323 da-heul muntr Tomaz Doukas. E 1323 eo e kemeras Yann an armoù a-enep e vreur, e lazhas anezhañ, hag e unanas Kontelezh Kefalonia hag Epiros dindan ur gurunenn hepken.

E 1325 Yann Durazzo (e servij Charlez II Naplez), a gemeras Kefalonia ha ZakynthosMeret d'ar c'houlz-se gant e vreur yaouankañ, Guido. digant an Orsini, war zigarez e nac'has gouarnour Kefalonia degemer anezhañ e-pad e veaj betek Ac'haia. Koulskoude e resevas Yann digant an impalaer Andronikos II Palaiologos ar gwir da ren war Epiros met ret e voe dezhañ anavezout ar galloud bizantat. Dimeziñ a reas d'un deiziad dianav da Anna Palaiologos, merc'h da Demetrios Doukas, mab-bihan da Mikael II Doukas. Evel e vreur ez eas Yann d'an Iliz ortodoks ha roet e voe dezhañ an titl a despot gant an impalaer bizantat.
E 1331 e voe taget Yann gant Gaoter VI Brienne, dug titourel Aten ha mab-kaer d'an Anjevad Fulup Iañ Tarento. E-keit ma oa Gaoter o sezizañ Arta e voe rediet Yann da anavezout ar vestroniezh anjevat ha reiñ a reas Lefkada ha Vonitsa da c'hGaoter. Koulskoude, keit ha ma oa aet Gaoter kuit da Italia e vodas Yann e nerzhioù evit aloubiñ ha stagañ Thesalia, a oa kouezhet en anarkiezh goude marv Stefan Gabrielopoulos. Berzh Yann Orsini a lakaas Andronikos embann diouzhtu e oa mestr war lodenn reter ar rannvro.

Yann a varvas a-daol-trumm e penn-kentañ 1337, ampoezonet gant e wreg marteze.N'eo ket anavezet mat deiziad e varv ha priziet eo bet gant skrivagnerien liesseurt, diwar oberenn (gant e gronologiezh amsklaer) Gregoras, da vezañ 1333, 1335, 1336, pe 1337. Hervez Nicol, un teul kadarnaet moarvat gant Yann, deiziataet e miz Du 1336, a laka da soñjal e oa marvet a-raok pe war-dro an darvoudoù deskrivet gant Gregoras e miz C'hwevrer-Meurzh ar bloaz-se.

 Tiegezh 
Gant e wreg Anna en deus bet daou vugel :
 Nikephoros II Orsini, a zeuas war e lerc'h evel rener Epiros,
 Tomais Orsini, a zimezas da Simeon Nemanjić, impalaer ar Serbed hag ar C'hresianed, a renas war-lerc'h Nikephoros evel rener Epiros e 1359.

 Notennoù ha daveennoù 

 Levrlennadur 
  "The Late Medieval Balkans: A Critical Survey from the Late Twelfth Century to the Ottoman Conquest" gant John Van Antwerp Fine, Ann Arbor (Michigan), Embannadurioù Skol-veur Michigan, 1994 (Emb. 1 1987) 
  "The Despotate of Epiros 1267–1479: A Contribution to the History of Greece in the Middle Ages" gant Donald MacGillivray Nicol, Embannadurioù Skol-veur Cambridge, 1984 , lenn enlinenn.

Rummad:Ganedigezhioù an XIIIvet kantved
Rummad:Marvioù 1337
Rummad:Despoted Epiros
Rummad:Konted palatin Kefalonia ha Zakynthos
Rummad:Kroazidi
Rummad:Tud italian ar XIVvet kantved